Vestre Landsret stadfæstede lørdag formiddag Byrettens varetægtsfængsling

Den 15-årige sigtede kvinde i drabssagen fra Kvissel kærede byrettens varetægtsfængsling, men Vestre Landsret stadfæstede lørdag klokken 10:30 Byrettens afgørelse. Dermed skal den 15-årige kvinde forblive varetægtsfængslet i surrogat i foreløbigt fire uger, mens politiets efterforskning af drabet på hendes mor fortsætter. Kvindens 28-årige ven er ligeledes varetægtsfængslet i sagen. Politiet sigter begge for "i forening med adskillige knivstik at have dræbt den 15-åriges mor" Begge nægter sig skyldige i knivdrabet.